স্টাফ রিপোর্টার ॥ চুনারুঘাটে অর্ধলক্ষাধিক টাকার চোরাই কাঠ উদ্ধার করেছে বিজিবি। গতকাল ভোরে ভ্যানযোগে কাঠ পাচারকালে বাল্লা বিজিবি তা আটক করা হয়। জানা যায়, হবিগঞ্জের কালেঙ্গা ফরেষ্ট থেকে বনদস্যুরা গাছ কেটে ভ্যানযোগে উপজেলা সদরের দিকে রওয়ানা দেয়। খবর পেয়ে বাল্লা বিওপির কমান্ডার নায়েক সুবেদার ওসমান গনির নেতৃত্বে একদল বিজিবি সদস্য ভ্যানগাড়ীসহ গাছগুলো আটক করে। এ সময় চোরাকারবারীরা পালিয়ে যায়। পরে উদ্ধারকৃত গাছ চুনারুঘাট ফরেষ্ট অফিসে জমা দেয়া হয় এবং এ ঘটনায় বন আইনে একটি মামলা দায়ের করা হয়। এ ব্যাপারে বাল্লা বিওপির কমান্ডার ওসমান গনি জানান প্রায়ই কালেঙ্গা বন থেকে অবৈধপথে কাঠ পাচার হয়ে থাকে।